Handelsbanken behandler dine personopplysninger hovedsakelig i EØS. I enkelte tilfeller kan det imidlertid være nødvendig å overføre personopplysninger til mottakere utenfor EØS, ettersom noen av våre leverandører eller andre selskaper i konsernet befinner seg i slike land.  Vi vil bare overføre personopplysningene dine til tredjeland som EU-kommisjonen har besluttet at har regler som i tilstrekkelig grad ivaretar personvernet (adekvansbeslutning) eller dersom personopplysningene dine er like godt beskyttet i det aktuelle tredjelandet som de ville vært i EØS. Dette sørger vi for gjennom blant annet å ha på plass garantier for å ivareta ditt personvern, som EU standardklausuler. Om nødvendig vil vi sørge for at ytterligere sikkerhetstiltak, som kryptering og pseudonymisering, blir implementert for å sikre et tilstrekkelig beskyttelsesnivå.  I de tilfellene der vi overfører personopplysninger til tredjeland, er det i hovedsak tale om å overføre personopplysninger til USA og/eller India. Ofte er det i forbindelse med at vi benytter oss av underleverandører med hovedkontor i USA, for eksempel Microsoft eller en underleverandør med støttefunksjonalitet til drift av Mastercards IT-systemer i India. Et annet eksempel på en slik overføring kan være når du ønsker å overføre penger til en annen bank i forbindelse med en pengetransaksjon fra en bank i EØS til en bank utenfor EØS. Ved å kontakte oss, kan du motta mer detaljert informasjon om overføringer til land utenfor EØS.